गितेश कदम,

वरची हाळी,

सांखळी, गोंय. 403505

28 एप्रील 2016

सेवेक,

वेवस्थापक,

राज इलॅक्ट्रिकल्स प्रा. लि.

खोर्ली उ‌द्देगीक वसणूक,

खोर्ली, गोंय.

**विशय: लेखाधिकारी (accounting officer) पदा खातीर अर्ज.**

भोवमानेस्त,

तुमचे कंपनींत वयर उल्लेख केल्ले सुवाते खातीर तुमी अर्ज मागयल्यात ही खबर हांवें 15 एप्रील 2016 तारखेच्या भांगरभूंय दिसाळ्यांत वाचली. हांव ह्या पदा खातीर अर्ज करतां.

तुमचे कम्पनीक गोंयभर नामना आसा. तुमचे कम्पनींत लेखाधिकारी म्हणून काम करपाक खूब खोस भोगतली. मुलाखतीक आपोवणें धाडून म्हजे कडेन आशिल्ल्या शिक्षणीक आनी हेर प्रमाणपत्रांची पारखणी करची अशी नमळायेची मागणी. म्हजे विशींची सविस्तर माहिती आनी प्रमाणपत्रांची प्रत ह्या अर्जा वांगडा जोडल्या.

तुमचो विस्वासू

सय

(गितेश कदम)